Lupas (upė)

Lupas () – upė Jungtinėse Amerikos Valstijose, vidurio rytų Nebraskoje; Plato kairysis intakas (Misūrio baseinas). Prasideda trimis ištakomis – Šiaurės Lupu, Vidurio Lupu ir Pietų Lupu. Šios upės teka lygiagrečiai prerijomis į pietryčius ir suteka netoli Sent Polio miestelio. Toliau teka į šiaurės rytus, įteka į Platą šalia Kolumbuso.

Upės vanduo naudojamas drėkinimui, vandentiekiui.

Pagrindiniai miestai prie Lupo: Lup Sitis (prie Vid. Lupo), Ordas (prie Š. Lupo), Fulertonas, Kolumbusas.


Upės pavadinimas kilęs iš prancūziško jos pavadinimo rivière le Loup („Vilko upė“), kuris savo ruožtu išverstas iš pavadinimo paunių kalba skidi – „vilkais“ vadinosi viena paunių genčių.

 Šaltiniai 

Kategorija:JAV upės
Kategorija:Nebraska